สังคมข่าวหุ้น
นักวิเคราะห์ฯ เผยดัชนีตลาดหุ้นไทยวานนี้ผันผวนหนักตอบรับความไม่แน่นอนของสถานการณ์ความขัดแย้งรัสเซีย-ยูเครนยืดเยื้อ
นักวิเคราะห์ฯ เผยดัชนีตลาดหุ้นไทยวานนี้ผันผวนหนักตอบรับความไม่แน่นอนของสถานการณ์ความขัดแย้งรัสเซีย-ยูเครนยืดเยื้อ
8 มี.ค. 2565

SET ปิดวานนี้ (8 มี.ค.) ที่ระดับ 1,619.10 จุด ลดลง 7.60 จุด (-0.47%) มูลค่าการซื้อขาย 149,938.39 ล้านบาท การซื้อขายหุ้นวานนี้ดัชนีหุ้นไทยแกว่งตัวทั้งแดนบวกและแดนลบ โดยดัชนีทำระดับสูงสุด 1,633.50 จุด และลงไประดับต่ำสุดที่ 1,580.80 จุด
นักวิเคราะห์ฯ เผยดัชนีตลาดหุ้นไทยวานนี้ผันผวนหนักตอบรับความไม่แน่นอนของสถานการณ์ความขัดแย้งรัสเซีย-ยูเครนยืดเยื้อ แนวโน้มวันนี้ (9 มี.ค.) มีโอกาสรีบาวด์หลังลงไปแรงมากแล้ว แนะติดตามความคืบหน้าสถานการณ์ความขัดแย้งต่อเนื่อง ให้แนวรับ 1,600 จุด และแนวต้าน 1,640 จุด
ตลาดหลักทรัพย์แห่งประเทศไทย (ตลท.) เผยภาพรวมภาวะตลาดหลักทรัพย์ฯ เดือน ก.พ. 2565 ต่างชาติซื้อสุทธิหุ้นไทย 61,336 ล้านบาท สูงสุดในรอบ 16 ปี ส่งผลให้ดัชนีสิ้นเดือน ก.พ. 2565 ปิดที่ 1,685.18 จุด ปรับเพิ่มขึ้น 2.2% ด้านความขัดแย้งระหว่างประเทศของรัสเซีย-ยูเครน กระทบตลาดหุ้นไทยน้อย เชื่อฟันด์โฟลว์ยังไหลเข้าเนื่องจากนักลงทุนมองหาตลาดหุ้นที่เป็น Safe Haven
บลจ.แอสเซท พลัส ประเมินสงครามรัสเซีย-ยูเครน เอเชียได้ประโยชน์ จากการกระจายความเสี่ยงของนักลงทุนต่างชาติ ชี้หุ้นเวียดนามท็อปฟอร์มเศรษฐกิจแกร่ง ส่วนจีนเน้นลงทุนระยะยาว คาดผลของการกระจายรายได้อย่างเท่าเทียมจะขับเคลื่อนเศรษฐกิจ
ยังคงเป็นหุ้นอีกกลุ่มหนึ่งที่น่าจับตา สำหรับกลุ่มอสังหาฯ ซึ่ง บล.ไทยพาณิชย์ จำกัด (SCBS) มองตลาดที่อยู่อาศัย เริ่มส่อแววร้อนแรงขึ้นในปี 2565 เนื่องจากผู้ประกอบการพัฒนาที่อยู่อาศัยจะเปิดตัวโครงการใหม่เพิ่มขึ้นมากถึง 124% เทียบปีก่อน สูงที่สุดในรอบ 8 ปี และตั้งเป้ายอดขายเติบโต 26% สูงที่สุดในรอบ 5 ปี ฝ่ายวิจัยฯ คาดว่าจะเห็น 1.การแข่งขันสูงขึ้นในตลาดแนวราบ เนื่องจากจะมีอุปทานใหม่เพิ่มเข้ามาในตลาดมูลค่าสูงที่สุด 2.ความผันผวนของอัตรากำไรขั้นต้นในครึ่งหลังปี 2565 จากต้นทุนวัตถุดิบที่สูงขึ้น และ 3.การผ่อนคลายมาตรการ LTV จะช่วยสนับสนุนยอดขายและการโอนในครึ่งหลังปี 2565 เลือก LH เป็นหุ้นเด่นในกลุ่มที่อยู่อาศัย เนื่องจากบริษัทมีจุดแข็งในด้านการควบคุมต้นทุนและส่วนแบ่งตลาดในกลุ่มที่อยู่อาศัยระดับกลาง-บน
เป็นอีกบริษัทที่ไม่หยุดนิ่งเลย สำหรับ บมจ.กันกุลเอ็นจิเนียริ่ง (GUNKUL) ล่าสุด อัดงบลงทุน 3 ปี (2565-2567) ประมาณ 20,000 ล้านบาท ขับเคลื่อนธุรกิจพลังงานทดแทน-ธุรกิจกัญชง-กัญชา และงานก่อสร้างโรงงาน และคลังสินค้า (Built-to-Suit) หนุนการเติบโตอย่างมั่นคงในอนาคต ฟาก “สมบูรณ์ เอื้ออัชฌาสัย” ตั้งเป้ารายได้โตเฉลี่ยปีละไม่ต่ำกว่า 20% เผยงบลงทุนส่วนใหญ่ยังคงเน้นลงทุนในธุรกิจพลังงานทดแทน เล็งซื้อโรงไฟฟ้า ขนาดกำลังผลิต 400-500 เมกะวัตต์ สนับสนุนกำลังผลิตไฟฟ้าในมือแตะระดับ 1,000 เมกะวัตต์ ภายในปี 2566
“บมจ.อินเตอร์ลิ้งค์ เทเลคอม หรือ ITEL” ตุนงานในมือรวมมูลค่ากว่า 3,500 ล้านบาท ทยอยรับรู้รายได้ในปีนี้ราว 2,000 ล้านบาท เผยในช่วงครึ่งปีแรกของปี 2565 คาดว่าจะได้รับงานไม่ต่ำกว่า 1,400 ล้านบาท มั่นใจปี 2565 เดินหน้าเติบโตต่อเนื่อง ตั้งเป้ารายได้นิวไฮอยู่ที่ 3,200 ล้านบาท จ่อปิดดีล M&amp;A หุ้นเทคฯ สตาร์ตอัพ พร้อมออกวอร์แรนต์ เพื่อรองรับกลยุทธ์เติบโตแบบ Inorganic
บริษัท เชาว์ สตีล อินดัสทรี้ จำกัด (มหาชน) หรือ CHOW ได้ฤกษ์กดปุ่มเดินเครื่องสายการผลิตเหล็กต้นน้ำ 3 มี.ค. 2565 หลังปิดปรับปรุง เสริมเครื่องจักรเทคโนโลยีใหม่ ผลิตเหล็กคุณภาพสูง ด้าน “ศุภชัย ยิ้มสุวรรณ” เผยพร้อมผลิตสินค้าสู่ตลาดได้ทันที มั่นใจปี 2565 กลับมาโชว์ฟอร์มสวยอีกครั้ง
ออร์บิท ดิจิทัล (Orbit Digital) บริษัทร่วมทุนระหว่าง บริษัท มอดูลัส เวนเจอร์ จำกัด ที่ถือหุ้น 100% โดย บริษัท ปตท. น้ำมันและการค้าปลีก จำกัด (มหาชน) หรือ OR กับ บริษัท บลูบิค กรุ๊ป จำกัด (มหาชน) หรือ BBIK ที่ปรึกษาชั้นนำด้านดิจิทัลทรานส์ฟอร์เมชัน โดย OR มีสัดส่วนการถือหุ้น 40% และ BBIK ที่ 60% เผยแผนผลักดันให้ OR ก้าวสู่การเป็นผู้นำ Digital Mobility &amp; Lifestyle ผ่าน 3 โครงการดิจิทัลขนาดใหญ่ เพื่อพัฒนาดิจิทัลแพลตฟอร์มสู่การสร้างมูลค่าเพิ่มจากข้อมูล หวังสร้างรายได้และการเติบโตแบบไร้ขีดจำกัด